Lustracija (ritual)

**Lustracija** (od latinskog *lustratio* = **pročišćenje**) bio je skup raznih običaja u antičkoj Grčkoj i Rimu, u kojem bi se pojedinci ili čitave zajednice u toj ceremoniji pročistili.

*Lustriralo* se nakon krvnog delikta, najviše novorođenčad od uroka nastalih pri porodu, kao i sve one koji bi se onečistili leševima, ali i u slučajevima kad bi suviše proste i obične stvari ukaljale njihove svete predmete ili sam sveti obred. Metode *lustracije* su varirale od škropljenja ili pranja u vodi, do utrljavanja različitih ritualnih tvari, kao što su krv ili glina, do vrlo složenih obreda, od kojih su neki imali i ispovijedanje grijeha, i ritualnog čišćenja čitavih dijelova grada.

U slučaju kad je trebalo provesti *lustraciju* (pročišćenje) čitave zajednice, bilo zbog kolektivne krivnje, ili zbog akumulirane nesreće ili zbog lošeg vremena, korišteni su razni obredi, zavisno od kulturnog kruga. Grci bi u velikoj procesiji kroz svoje naselje, sa svećenicima na čelu proveli - određene osobe ili životinje za koje su vjerovali da mogu primiti na sebe - nagomilano zagađenje. Njih bi nakraju te ceremonije izveli iz svog naselja i tako se pročistili. 
Za razliku od njih, - Rimljani su prakticirali, donijeti ili provesti *lustracijske* životinje ili predmete do (ili oko) osobe ili terena koji je trebalo pročistiti. Rimljani su imali brojne ritualne javne obrede tog tipa, kao što su Luperkalije (procesija oko brda Palatina) i Amburbia (procesija oko grada).

## Historija običaja
### Lustracija u [[Antička Grčka|Antičkoj Grčkoj]]
Izvorna *Lustracija u [[Antička Grčka|Drevnoj Grčkoj]]* (κάθαρσις, katharsis) bio je običaj ritualnog pranja vodom.
Ali *lustracije* za koje danas znamo, uvijek su bile povezane sa žrtvovanjem i drugim vjerskim obredima. I tad bi se one koje treba pročistiti - škropilo vodom lovorovim ili maslinovim grančicama (Rimljani su imali specijalni predmet **aspergillum**), ali se *pročiščavalo* i dimom (za koji se vjerovalo da također ima moć čišćenja) i prinošenjem žrtvenih životinja, koje bi se ritualno u procesiji provele kroz prostor koji treba pročistiti.

Najpoznatija Starogrčka *lustracija* bila je ona koju je proveo Epimenid u Ateni, nakon masakra nad Kilonovim pristalicama koju je opisao Diogen Laertije u svojoj knjizi Životi i mišljenja znamenitih filozofa (Knjiga I).

Grci bi *lustrirali* i svoja sveta mjesta, kad bi ih se onečistilo nečim što su oni smatrali da ne pripada tom mjestu, kao što bi bilo pokapanje mrtvih na svetom otoku Delos. 
### Lustracija u [[Antički Rim|Antičkom Rimu]]
Rimljani su obrede *lustracije* vršili puno više i češće, i to ne samo da se pročiste od nedjela, već i zato da dobiju naklonost bogova. Pa su tako *lustrirali* i polja nakon žetve (za bolji urod), stada da ih zaštite od bolesti i zala, nove kolonije i vojsku prije odlaska u rat. 
Jedan od najčešćih razloga za *lustraciju* bio je običaj da se na taj način oslobodi novorođenčad od svih štetnih uroka koje su ona možda dobila rođenjem. Ceremonija *lustracije* se provodila kad je novorođeno muško dijete navršilo devet dana, a kod djevojčica - osam dana. Na kraju ceremonije, kad se radilo o dječačiću, on bi dobio (najčešće) mali zlatni amulet, zvan bulla, koji bi se nosio u kožnoj vrećici oko vrata. Tu bullu bi dječaci nosili sve dok nebi izrasli do muškarca, tad su i mijenjali dotadašnju dječačku togu sa ljubičastim rubom (*toga praetexta*) za - *togu virilis*, kakvu su nosili odrasli. *Lustracijske* svečanosti bi kulminirale - imenovanjem djeteta, dodjeljivanjem službenog imena, i promatranjem leta ptica kako bi se predvidila djetetova budućnost.

*Obredi lustracije* su se provodili i da se pročiste gradovi, objekti ili površine, na kojim je počinjen neki zločin ili neka druga prljava radnja. Sam grad Rim, kao i drugi gradovi pod njegovom vlašću, često bi bili *lustrirani*, nakon nekih velikih nesreća. Oni su imali i običaj redovne *lustracije* cijelog rimskog naroda nakon završetka svakog lustruma, kad su cenzori završavali svoj mandat. Tad su na Marsovim poljanama žrtvovali svinju (**sus**), ovna (**ovis**) i bika (**taurus**) u ritualu zvanom suovetaurilia.

Druga redovna *lustracija* vršila se svake godine u februaru, zbog tog jer se vjerovalo da je bog Februus moćni *lustrator*.
## Povezano
* Saturnalije
* Lustrum
* Politička lustracija
## Izvori

## Vanjske veze
* ''lustration'' na portalu Encyclopædia Britannica 
* Lustratio na portalu A Dictionary of Greek and Roman Antiquities", London 1875.